[pic] | KOMISIJA EVROPSKIH SKUPNOSTI |

Bruselj, 31.8.2005

KOM(2005) 403 končno

2001/0004 COD

SPOROČILO KOMISIJE EVROPSKEMU PARLAMENTU

v skladu z drugim pododstavkom člena 251(2) Pogodbe ES o skupnem stališču Sveta o sprejetju direktive Evropskega parlamenta in Sveta o strojih in spremembah Direktive 95/16/ES

SPOROČILO KOMISIJE EVROPSKEMU PARLAMENTU

v skladu z drugim pododstavkom člena 251(2) Pogodbe ES o skupnem stališču Sveta o sprejetju direktive Evropskega parlamenta in Sveta o strojih in spremembah Direktive 95/16/ES

1. OZADJE

Datum predložitve predloga Svetu in Evropskemu parlamentu [COM(2000) 899 - 2001/0004 (COD)] v skladu s členom 95 Pogodbe | 26. januar 2001 |

Datum mnenja Ekonomsko-socialnega odbora | 12. september 2001 |

Datum mnenja Evropskega parlamenta – prva obravnava | 4. julij 2002 |

Datum predložitve spremenjenega predloga [COM(2003) 48 - 2001/0004 (COD)] | 11. februar 2003 |

Datum sprejetja skupnega stališča Sveta | 18. julij 2005 |

2. NAMEN PREDLOGA KOMISIJE

Cilj prvotnega predloga je bil zagotoviti prosti pretok izdelkov s področja uporabe direktive ob zagotavljanju visoke ravni zaščite zdravja, varnosti in varstva potrošnika. Izdelki s področja uporabe direktive so predvsem stroji in izdelki, ki se uporabljajo v povezavi s stroji.

Namen prvotnega predloga je bil zagotoviti boljšo opredelitev raznih pojmov v skladu z ugotovitvami poročila Molitor iz leta 1994, razjasniti nekatere vidike in zagotoviti enotno uporabo direktive. V ta namen so izboljšane razlage postopkov za ugotavljanja skladnosti in postopkov tržnega nadzora, da ne bi prihajalo do različnih interpretacij teh postopkov.

Prvotni predlog za revizijo Direktive o strojih je bil pripravljen na podlagi predlogov, ki jih je pripravila visoko usposobljena skupina neodvisnih strokovnjakov iz različnih področij. Upoštevane so bile tudi izkušnje, pridobljene ob uporabi spremenjene Direktive 89/392/EGS[1] v praksi.

Glavni elementi prvotnega predloga so:

- Boljša opredelitev področja uporabe direktive, jasnejša razmejitev nasproti ostalim direktivam, še zlasti Direktivi o nizki napetosti[2] in Direktivi o dvigalih[3] ter jasnejši opis pojma „delno dokončani stroji“;

- Poostritev določb, ki se nanašajo na tržni nadzor in obveščanje organov za ugotavljanje skladnosti;

- Vzpostavitev postopka za popolno zagotavljanje kakovosti za nekatere kategorije strojev.

Komisija je v svoj spremenjeni predlog vključila številne pobude Evropskega parlamenta z namenom nadaljnjega izboljšanja Direktive.

3. PRIPOMBE NA SKUPNO STALIŠČE

3.1. Splošne pripombe na skupno stališče

Svet je soglasno sprejel skupno stališče.

Skupno stališče uvaja številne spremembe v spremenjeni predlog Komisije, ki znatno izboljšujejo besedilo in hkrati ohranjajo začetni namen jasnejše in enostavnejše uporabe njegovih določb.

Skupno stališče navaja glavne spremembe, ki jih je predlagal Evropski parlament v prvi obravnavi, kar vključuje na eni strani proizvajalčevo certificiranje strojev z večjim dejavnikom tveganja, izdelanih ob popolnem upoštevanju usklajenih standardov, ki ga proizvajalec opravi z izjavo o skladnosti, s čimer se nadomesti postopek certificiranja, ki ga opravlja tretja oseba, ter na drugi strani poostritev zahtev za priglašene organe.

Veliko sprememb, ki jih vsebuje skupno stališče, se nanaša na izboljšanje besedila ali pa predstavlja redakcijske izboljšave, ki ne spreminjajo osnovnega pomena in ne vplivajo na izvajanje Direktive.

Še zlasti besedilo Priloge 1 o osnovnih zdravstvenih in varnostnih zahtevah je spremenjeno tako, da se kar najbolje ujema z obstoječo direktivo. Nadalje so osnovne zdravstvene in varnostne zahteve iz poglavij 7 in 8 Priloge I spremenjenega predloga vključene v poglavji 4 in 6, ki se nanašata na dvigovanje in dvigovanje oseb.

3.2. Spremembe Evropskega parlamenta, ki so v celoti, delno ali načelno vključene v spremenjeni predlog ter v celoti, delno ali načelno vključene v skupno stališče.

V skupno stališče so vključene naslednje spremembe, ki so v nekaterih primerih dopolnjene:

14 o področju uporabe in izključitvah (delno), 15 o opredelitvah (delno), 16 o sklicevanju na Direktivo 92/59/EGS (v celoti), 17 in 82 o obveznostih pri dajanju na trg in v obratovanje (delno), 18 o prostem pretoku (v celoti), 22 o ugotavljanju skladnosti (načelno, vendar vključena v Prilogo I, Splošna načela), 23 o ugotavljanju skladnosti (v celoti), 27 o oznaki CE (delno), 30 o priglašenih organih (načelno), 36 in 45 o varnosti in zanesljivosti krmilnih sistemov (delno), 41 o opredelitvah v Prilogi I (delno), 42 o načelih vključevanja varnosti (v celoti), 49 o nepomičnih varovalih (delno), 51 o električnem napajanju (načelno), 56 o označevanju strojev (delno), 74 o izjavi o skladnosti (načelno), 75 o izjavi o skladnosti (delno), 80 o minimalnih merilih za priglasitev organov (delno).

3.3. Spremembe Evropskega parlamenta, ki so v celoti, delno ali načelno vključene v spremenjeni predlog in niso vključene v skupno stališče

V spremenjeni predlog so vključene naslednje spremembe, ki pa niso vključene v skupno stališče:

2 o uvodni izjavi, ki pojasnjuje izključitev industrijskih lokacij, 3 o uvodni izjavi, ki pojasnjuje izključitev medicinskih pripomočkov, 47 o stabilnosti, 59 o navodilih za prenosne ročne in/ali ročno vodene stroje, 62 o testiranju dvižnih strojev, 63 o nadzoru premika dvižnih strojev, 64 o nadzoru natovarjanja pri dvižnih strojih, 66 o označevanju verig in vrvi, 69 o označevanju strojev za dvigovanje oseb, 72 o varovalnih napravah za gradbiščna dvigala in 76 o oznaki CE.

3.4. Spremembe Evropskega parlamenta, ki niso vključene v spremenjeni predlog niti v skupno stališče

Naslednje spremembe niso vključene niti v spremenjeni predlog niti v skupno stališče:

1 o uvodni izjavi v zvezi z okolju prijaznim delovanjem, 4 o uvodni izjavi v zvezi s preprečevanjem tveganja za izpostavljene osebe, 5 o uvodni izjavi v zvezi z opremo, ki se uporablja na sejmiščih in v zabaviščnih parkih, 6, 7, 8 in 11 o uvodnih izjavah v zvezi z oznako CE ter prostovoljnim certificiranjem in označevanjem, 9, 20 in 32 o uvodnih izjavah v zvezi s komitologijo, 10 o uvodni izjavi v zvezi z visokonapetostnimi napravami 12 o uvodni izjavi v zvezi s starimi stroji, 13 o uvodni izjavi v zvezi s kodifikacijo prihodnjih pravnih aktov, 19 o usklajenih standardih, 24 o ugotavljanju skladnosti, 25 o delno dokončanih strojih, 26 o priglašenih organih, 28 in 29 o tržnem nadzoru, 31 o zaupnosti, 33 in 37 o Direktivi o dvigalih, 34 o presoji novega pristopa, 35 o začetku veljavnosti Direktive, 40 o uvodnih pripombah v Prilogi I, 44 o uporabi in prevozu strojev, 50 o sedežih v strojih, 55 o nemotenem gibanju izpostavljenih oseb, 58 o navodilih, 60 o zahtevah o tresljajih, 65 o dviganju, 67 o kontroli dviganja ali premikanja oseb, 70 o dvižnih strojih za osebe z omejeno mobilnostjo, 71 in 73 o gradbiščnih dvigalih, 77 o tehnični dokumentaciji, 78 o Prilogi IX, 79 o Prilogi X, 83 o uvodni izjavi v zvezi z vzpostavitvijo zbirke podatkov.

3.5. Spremembe Evropskega parlamenta, ki niso vključene v spremenjeni predlog, vendar so vključene v skupno stališče

Naslednje dopolnitve niso vključene v spremenjeni predlog, vendar so vključene v skupno stališče:

48 o zahtevanih značilnostih varoval in zaščitnih naprav in delno sprememba 57 o navodilih, ki odpravlja zahtevo, da mora biti „vsebina navodil omejena na zadevni stroj“.

3.6. Druge dopolnitve, ki jih je Svet vključil v skupno stališče

Dopolnitve uvodnih izjav

Uvodna izjava 1 v spremenjenem predlogu je delno dopolnjena zaradi večje jasnosti.

Uvodna izjava 4 v spremenjenem predlogu se črta, ker zaradi dopolnitev besedila skupnega stališča ni več veljavna.

Uvodni izjavi 6 in 7 v spremenjenem predlogu nista vključeni v skupno stališče.

Uvodna izjava 8 v spremenjenem predlogu je razdeljena na novi uvodni izjavi 5 in 6 v skupnem stališču. Nova uvodna izjava 6 je spremenjena zaradi večje jasnosti.

Uvodna izjava 9 v spremenjenem predlogu se šteje za odvečno in se črta.

Nova uvodna izjava 7, ki pojasnjuje povezavo z Direktivo Sveta 89/655/EGS, je vključena v skupno stališče.

Nova uvodna izjava 11, ki se nanaša na člen 9, je dodana v skupno stališče.

Uvodna izjava 13 v spremenjenem predlogu je v skupnem stališču delno dopolnjena.

Uvodna izjava 14 v spremenjenem predlogu je v skupnem stališču delno dopolnjena.

Uvodna izjava 19 je delno dopolnjena zaradi sprememb člena 16 v skupnem stališču.

Uvodna izjava 24 v spremenjenem predlogu je v skupnem stališču dopolnjena in preštevilčena v uvodno izjavo 28.

Uvodna izjava 27 v spremenjenem predlogu je v skupnem stališču dopolnjena v skladu z medinstitucionalno dogovorjenim standardnim besedilom in preštevilčena v uvodno izjavo 26.

Nova uvodna izjava 27, ki spodbuja države članice, naj sestavijo in javno objavijo tabelo, ki ponazarjajo povezavo med to Direktivo in ukrepi za njen prenos, je dodana skupnemu stališču.

Dopolnitve členov

Člen 1(1) v spremenjenem predlogu je v skupnem stališču dopolnjen zaradi nedvoumne navedbe vseh vrst izdelkov, ki jih zajema Direktiva.

Člen 1(2) v spremenjenem predlogu je v skupnem stališču dopolnjen zaradi razjasnitve področja uporabe Direktive:

- črtajo se nepotrebne izključitve vrst izdelkov, kot so običajne „sestavni deli“ v (a), „industrijske lokacije, ki se obravnavajo kot celota“ v (m) in „medicinski pripomočki“ v (n), saj ne ustrezajo vrstam iz člena 1(1);

- v (d), izključeno je vse orožje, saj varnostna merila Direktive ne ustrezajo tovrstnim izdelke;

- v (e), je dodana navedba, da so kmetijski in gozdarski traktorji izključeni iz področja uporabe za tveganja, ki jih ureja Direktiva 2003/37/ES[4], da bi bilo mogoče izboljšati varnost tovrstnih strojev in preučiti možnost novih zakonodajnih aktov;

- izključeni so (h) „stroji, ki so posebej načrtovani in izdelani v raziskovalne namene za začasno uporabo“, za katere ni smiselno uporabljati Direktivo;

- v (1) (spremenjeni predlog) se črtajo „motorji vseh vrst“ , ker so vključeni v kategorijo „delno dokončani stroji“. .

Člen 2 v spremenjenem predlogu je v skupnem stališču spremenjen zaradi večje pravne jasnosti, berljivosti in večje skladnosti z načeli novega pristopa:

- uvodni stavek je spremenjen zaradi večje jasnosti, tako da v Direktivi „stroji“ označuje izdelke, navedene v členu od 1(1)(a) do (f);

- opredelitvi (a) in (b) „strojev“ v spremenjenem predlogu sta redakcijsko izboljšani in združeni v opredelitvi (a) v skupnem stališču;

- opredelitev (d) „varnostne komponente“ v spremenjenem predlogu je redakcijsko izboljšana in preštevilčena v (c) v skupnem stališču. Poleg tega je seznam varnostnih komponent prenesen v novo Prilogo V in je naveden v skupnem stališču;

- nova opredelitev (e) za „verige, vrvi in oprtnice“ je dodana skupnemu stališču;

- opredelitev (f) „odstranljiva naprava za mehanski prenos“ v spremenjenem predlogu je redakcijsko izboljšana;

- opredelitev (g) „varovalo za odstranljive naprave za mehanski prenos“ v spremenjenem predlogu nepotrebna in se zato črta iz skupnega stališča, saj je samo ena od vrst varnostnih komponent;

- opredelitev (h) „prenosne pritrjevalne in druge udarne naprave“ v spremenjenem predlogu se šteje za nepotrebno in se zato črta iz skupnega stališča, saj je samo ena od vrst strojev;

- opredelitev (i) „delno dokončani stroji“ v spremenjenem predlogu je redakcijsko izboljšana zaradi večje skladnosti s pojmom „stroji“ ter preštevilčena v (g) v skupnem stališču;

- opredelitev (j) „dajanje na trg“ v spremenjenem predlogu je spremenjena tako, da bolje odraža tržno realnost za izdelke, ki jih zajema Direktiva o strojih, ter preštevilčena v (h) v skupnem stališču;

- opredelitev (k) „proizvajalec“ v spremenjenem predlogu je redakcijsko izboljšana in preštevilčena v (i) v skupnem stališču;

- opredelitev (m) „dajanje v obratovanje“ v spremenjenem predlogu je dopolnjena, saj se šteje za nepotrebno, ter preštevilčena v (k) v skupnem stališču;

- opredelitev (n) „usklajeni standardi“ v spremenjenem predlogu je redakcijsko izboljšana in preštevilčena v (l) v skupnem stališču.

Člen 3 v spremenjenem predlogu je redakcijsko izboljšan.

Člen 4 v spremenjenem predlogu je redakcijsko izboljšan.

Člen 5 v spremenjenem predlogu je bil redakcijsko izboljšan.

Člen 6 v spremenjenem predlogu je redakcijsko izboljšan.

Člen 8 v spremenjenem predlogu je spremenjen z upoštevanjem sprememb seznama varnostnih komponent v 8(1)(a), prenosom ukrepov iz 8(1)(b) iz regulativnega postopka v svetovalni postopek iz 8(2) in s črtanjem ukrepov iz 8(1)(c) in 8(1)(d), ki so po spremembah Priloge I postali nepotrebni. Zaradi zgoraj navedenih sprememb je odstavek (1)(e) v členu 8 spremenjenega predloga preštevilčen v 1(b).

Člen 9 v spremenjenem predlogu je dopolnjen zaradi večje jasnosti postopka. Skupno stališče postavlja pogoj za sprejetje posebnih ukrepov, da mora Komisija v skladu s postopkom za izpodbijanje usklajenega standarda iz člena 10 meniti, da usklajeni standard ne izpolnjuje v celoti ustreznih osnovnih zdravstvenih in varnostnih zahtev, ali v skladu s postopkom iz člena 11 Komisija meniti, da je zaščitna klavzula za izdelek utemeljena.

Člen 11 v spremenjenem predlogu je dopolnjen tako, da so lahko zainteresirane strani bolje obveščane o sklepu Komisije o upravičenosti ukrepov držav članic.

Člen 12 v spremenjenem predlogu je dopolnjen zaradi večje berljivosti in praktične izvedljivosti direktive:

- odstavek (1) spremenjenega predloga je redakcijsko spremenjen z upoštevanjem sprememb postopkov;

- postopek v odstavku (2) spremenjenega predloga je črtan, ker se šteje za preveč birokratskega;

- odstavek (3) v spremenjenem predlogu je redakcijsko izboljšan in preštevilčen v (2) v skupnem stališču;

- odstavek (4) v spremenjenem predlogu je redakcijsko izboljšan, druga možnost (b) „postopek za prilagoditev usklajenih standardov iz Priloge IX“ je črtana, ker ne prinaša dodane vrednosti, odstavek je preštevilčen v (3) v skupnem stališču;

- odstavek (5) v spremenjenem predlogu je redakcijsko izboljšan in preštevilčen v (4) v skupnem stališču.

Člen 13 v spremenjenem predlogu je redakcijsko izboljšan, skupnemu stališču so dodane zahteve, ki zagotavljajo boljšo sledljivost in pravno varnost.

Člen 14 v spremenjenem predlogu je redakcijsko izboljšan.

Člen 15 v spremenjenem predlogu je dopolnjen s črtanjem drugega odstavka.

Člen 16 v spremenjenem predlogu je redakcijsko izboljšan zaradi poenostavitve njegove uporabe.

Člen 17 v spremenjenem predlogu je redakcijsko izboljšan.

Člen 18 v spremenjenem predlogu je redakcijsko izboljšan.

V členu 19 je skupnemu stališču dodan drugi odstavek, ki poudarja pomen usklajenega tržnega nadzora.

Člen 22 v spremenjenem predlogu je spremenjen v skladu z medinstitucionalno dogovorjeno standardno določbo.

Člen 24 v spremenjenem predlogu je redakcijsko izboljšan in spremenjen zaradi nedvoumnih razmejitve nasproti drugim direktivam ter usklajene terminologije v Direktivi o strojih in Direktivi o dvigalih.

Člen 25 v spremenjenem predlogu je redakcijsko izboljšan.

Člen 26 v spremenjenem predlogu je spremenjen v skladu z medinstitucionalno dogovorjeno standardno opredelitvijo.

Novi člen 27 je dodan skupnemu stališču zaradi lažje postopne odprave nacionalnih določb o prenosnih pritrjevalnih in drugih udarnih strojih.

Spremembe Prilog

V Prilogi I spremenjenega predloga, so „predhodne ugotovitve“ preimenovane v „splošna načela“ ter redakcijsko izboljšane v skupnem stališču. Poleg tega je v odstavku 1 skupnega stališča naveden ponavljajoči postopek ocene tveganja in zmanjšanja tveganja.

V Prilogi I, 1.1.1 spremenjenega predloga so dopolnjene opredelitve zaradi uskladitve z že obstoječimi termini, ki se uporabljajo v standardizaciji, opredelitvi „predvidena uporaba“ in „razumno predvidljiva napačna uporaba“ pa sta dodani v skupno stališču zaradi večje jasnosti.

Priloga I, 1.1.2 – „Načela vključevanja varnosti“ v spremenjenem predlogu je v skupnem stališču redakcijsko izboljšana.

Priloga I, 1.1.3 – „Ergonomija“ v spremenjenem predlogu je spremenjena in preštevilčena v 1.1.6 v skupnem stališču.

Priloga I, 1.1.5 – „Osvetlitev“ v spremenjenem predlogu je delno spremenjena in preštevilčena v 1.1.4 v skupnem stališču.

Priloga I, 1.1.6 – „Načrtovanje strojev, ki olajšuje njihovo upravljanje“ v spremenjenem predlogu je redakcijsko spremenjena in preštevilčena v 1.1.5 v skupnem stališču.

V Prilogi I, 1.2.1 – „Varnost in zanesljivost krmilnih sistemov“ spremenjenega predloga je pojem bolje orisan v skupnem stališču ob upoštevanju izkušenj pri izvajanju Direktive.

Priloga I, 1.2.2 – „Ročno upravljanje“ v spremenjenem predlogu je preimenovan v prvotni naziv „Krmilne naprave“ in spremenjen v skupnem stališču ob upoštevanju praktičnih izkušenj pri izvajanju Direktive.

Priloga I, 1.2.3 – „Zagon“ v spremenjenem predlogu je v skupnem stališču spremenjena ob upoštevanju industrijske prakse.

Priloga I, 1.2.4 – „Ustavitev“ v spremenjenem predlogu je spremenjena in 1.2.4.2 – „Obratovalna ustavitev“ je dodana v skupno stališču zaradi omogočanja varne uporabe v industriji.

Priloga I, 1.2.5 – „Stikalo za izbiro načina krmiljenja ali obratovanja“ v spremenjenem predlogu je preimenovana v „Izbira načina krmiljenja ali obratovanja“ in delno spremenjena v skupnem stališču.

Priloga I, 1.2.6 – „Izpad oskrbe z energijo“ v spremenjenem predlogu je bolj natančno določena v skupnem stališču.

Priloga I, 1.2.7 – „Odpoved krmilnega tokokroga“ je črtana iz spremenjenega predloga, ker je tveganje ustrezno zajeto v novi 1.2.1 – „Varnost in zanesljivost krmilnih sistemov“ v skupnem stališču.

Priloga I, 1.2.8 – „Programska oprema“ je črtana iz spremenjenega predloga, ker je tveganje ustrezno zajeto v novi 1.7.1.1 – „Informacije in informacijske naprave“ v skupnem stališču.

Priloga I, 1.3 – „Zaščita pred mehanskimi nevarnostmi“ v spremenjenem predlogu je v skupnem stališču redakcijsko dopolnjena zaradi večje jasnosti.

Priloga I, 1.4 – „Zahtevane značilnosti varoval in zaščitnih naprav“ v spremenjenem predlogu je v skupnem stališču redakcijsko dopolnjena zaradi večje jasnosti.

Priloga I, 1.5 – „Zahtevane značilnosti delovnih in/ali vozniških položajev“ v spremenjenem predlogu je dopolnjena in obrazložena, ker bodo nekateri deli predvidoma zajeti v novi 1.2. – „Krmilni sistemi“ v skupnem stališču. Nastalo besedilo je preneseno v 1.1.7 – „Delovni položaji“ in 1.1.8 – „Sedeži“ v skupnem stališču.

Priloga I, 1.6 – „Tveganja zaradi drugih nevarnostih“ v spremenjenem predlogu je redakcijsko izboljšana in v skupnem stališču preštevilčena v 1.5. Nadalje so 1.6.9 – „Hrup“, 1.6.10 – „Tresljaji“ 1.6.11 – „Sevanje“, 1.6.14 – „Emisije nevarnih snovi“ in 1.6.16 – „Nevarnost zdrsa, spotika ali padca“ v spremenjenem predlogu v skupnem stališču delno spremenjene zaradi njihove poenostavitve in večje učinkovitosti.

Priloga I, 1.7 – „Vzdrževanje“ v spremenjenem predlogu je redakcijsko spremenjena in preštevilčena v 1.6 v skupnem stališču.

Priloga I, 1.8 – „Obveščanje, opozarjanja in sistemi opozarjanja“ in 1.9 – „Označevanje strojev“ v spremenjenem predlogu je zaradi poenostavitve in razjasnitve spremenjena in združena v novo 1.7 – „Obveščanje“ v skupnem stališču.

Priloga I, 1.10 – „Navodila“ v spremenjenem predlogu je bistveno izboljšana in razumljivejša, upoštevane so praktične izkušnje pri izvajanju Direktive in vključena je v 1.7 kot 1.7.4 – „Navodila“ v skupnem stališču.

Priloga I, 2.1 – „Stroji za predelavo živil, stroji v kozmetični ali farmacevtski industriji“ v spremenjenem predlogu je v skupnem stališču delno spremenjena na podlagi praktičnih izkušenj pri izvajanju Direktive.

Priloga I, 2.2 – „Prenosni ročni in/ali ročno vodeni stroji“ v spremenjenem predlogu je spremenjena v skupnem stališču.

Priloga I, 2.3 – „Prenosne pritrjevalne naprave“ v spremenjenem predlogu je v skupnem stališču spremenjena in preštevilčena v 2.2.2 – „Prenosni pritrjevalni in drugi udarni stroji“.

Priloga I, 2.4 – „Stroji za obdelavo lesa in podobnih materialov“ v spremenjenem predlogu je v skupnem stališču redakcijsko spremenjena in preštevilčena v 2.3 – „Stroji za obdelovanje lesa in materiala s podobnimi fizikalnimi lastnostmi“.

Priloga I, 3.1 – „Splošno“ v spremenjenem predlogu je v skupnem stališču redakcijsko spremenjena.

Priloga I, 3.1.2 – „Osvetlitev“ v spremenjenem predlogu je v skupnem stališču črtana, ker je tveganje ustrezno zajeto v splošni zahtevi 1.1.4 – „Osvetlitev“.

Priloga I, 3.2 – „Delovna mesta“ v spremenjenem predlogu je v skupnem stališču delno spremenjena.

Priloga I, 3.3 – „Krmilniki“ v spremenjenem predlogu je v skupnem stališču redakcijsko spremenjena.

Priloga I, 3.4 – „Zaščita pred mehanskimi nevarnostmi“ v spremenjenem predlogu je v skupnem stališču dopolnjena ob upoštevanju izkušenj pri izvajanju Direktive zaradi poenostavitve in možnosti inovacij.

Priloga I, 3.5 – „Zaščita pred drugimi nevarnostmi“ v spremenjenem predlogu je v skupnem stališču redakcijsko spremenjena.

Priloga I, 3.6 – „Označevanje“ v spremenjenem predlogu je v skupnem stališču dopolnjena.

V Prilogi I, 4.1 – „Splošno“ v spremenjenem predlogu vsebuje v skupnem stališču številne redakcijske spremembe. Nadalje je Priloga I, 4.1.1 – „Opredelitve“ v spremenjenem predlogu spremenjena v skupnem stališču zaradi uskladitve z uveljavljenimi termini v standardi. Opredelitve „Dvižni pripomoček“, „Samostojni dvižni pripomoček“ in „Nazivna obremenitev“ v spremenjenem predlogu se štejejo za nepotrebne in se črtajo, opredelitev „Nosilec“ je v 4.1.1 – „Opredelitve“ so v skupnem stališču prenesene iz 6.1.1 – „Opredelitve“ v spremenjenem predlogu.

Priloga I, 4.1.2.1 – „Tveganje zaradi pomanjkanja stabilnosti“ je dodana skupnemu stališču, saj je primerna za uporabo v Direktivi 98/37/ES.

4.1.2.8 – „Stroji, ki delujejo med fiksnimi postajami“ je dodana skupnemu stališču, s čimer so zagotovljene uporabne splošne zahteve za tovrstne dvižne stroje.

Priloga I, 4.1.3 – „Ustrezanje namenu“ je dodana skupnemu stališču, saj so ustrezne zahteve v Direktivi 98/37/ES koristne.

Priloga I, 4.2.4 – „Tveganje za izpostavljene osebe“ v spremenjenem predlogu se črta iz skupnega stališča, ker je zajeta v 4.1.2.8 – „Stroji, ki delujejo med fiksnimi postajami“.

Priloga I, 4.3 – „Označevanje“ v spremenjenem predlogu je redakcijsko spremenjena v skupnem stališču zaradi uskladitve terminologije s trenutno veljavnimi standardi.

Priloga I, 4.4 – „Navodila“ v spremenjenem predlogu je redakcijsko spremenjena v skupnem stališču zaradi uskladitve terminologije s trenutno veljavnimi standardi.

Priloga I, 5 – „Dopolnilne bistvene zdravstvene in varnostne zahteve za stroje za delo pod zemljo“ v spremenjenem predlogu je redakcijsko spremenjena v skupnem stališču in 5.3 – „Osvetlitev“ v spremenjenem predlogu je črtana, ker je tveganje ustrezno zajeto v splošni zahtevi 1.1.4 – „Osvetlitev“ v skupnem stališču.

Priloga I, 6.1 – „Splošno“ v spremenjenem predlogu je dopolnjena v skupnem stališču z vključitvijo splošnih zahtev iz poglavja 8 spremenjenega predloga in 6.1.1 – „Opredelitve“ so v skupnem stališču prenesene iz 6.1.1 – „Opredelitve“ v spremenjenem predlogu.

Priloga I, 6.2 – „Ročno upravljanje“ v spremenjenem predlogu je v skupnem stališču delno spremenjena.

Priloga I, 6.3 – „Tveganje za osebe v nosilcu“ v spremenjenem predlogu je v skupnem stališču spremenjena in 6.3.3 - „Tveganje zaradi padca predmetov na nosilec“ je v skupnem stališču prenesena iz 8.1 – „Kabina“ spremenjenega predloga.

Priloga I, 6.4 – „Stroji, ki delujejo med fiksnimi postajami“ v spremenjenem predlogu je dodana skupnemu stališču, z njo so uvedene posplošene zahteve iz poglavij 7 in 8 spremenjenega predloga.

Priloga I, 6.5 – „Oznake“ v spremenjenem predlogu je v skupnem stališču delno spremenjena zaradi natančne opredelitve bistvenih informacij.

V Prilogi I so bistvene zdravstvene in varnostne zahteve iz poglavij 7 in 8 spremenjenega predloga spremenjene in bolj splošno opredeljene kakor zahteve v poglavjih 4 in 5 skupnega stališča.

Priloga II – „Vsebine izjav“ v spremenjenem predloga je delno spremenjena, zahteve iz 2 „Skrbništvo“ skupnega stališča so prenesene iz Prilog VII, X in XI spremenjenega predloga.

Priloga III – „oznaka CE“ v spremenjenem predlogu je v skupnem stališču delno dopolnjena, zahteva v zadnjem odstavku, ki se nanaša na identifikacijsko številko priglašenega organa, je prenesena iz Priloge XI spremenjenega predloga.

Priloga IV – „Vrste strojev, pri katerih je treba uporabljati enega od postopkov, iz člena 12(4) in (5)“ v spremenjenem predlogu je redakcijsko spremenjena v skupnem stališču in tri vrste, ki so že navedene v Direktivi 98/37/ES, „21. Logične enote za zagotavljanje varnostnih funkcij“, „22. Varovalne konstrukcije za primer prevrnitve (ROPS)“ in „23. Varnostne konstrukcije proti padajočim predmetom (FOPS)“ so dodane na seznam.

Priloga V – „Okvirni seznam varnostnih komponent iz člena 2(c)“ je prenesena iz člena 2 spremenjenega predloga ter redakcijsko spremenjena v skupnem stališču. Nadalje so vrste „2. Varovalne naprave, načrtovane za zaznavanje oseb“, „8. Nadzorne naprave natovarjanja in kontrolo gibanja pri dvižnih strojih“, „11. Razelektritveni sistemi za preprečevanje kopičenja potencialno nevarnih elektrostatičnih nabojev“, „12. Omejevalniki energije in blažilne naprave iz oddelkov 1.5.7, 3.4.7 in 4.1.2.6 Priloge I“ „13. Sistemi in naprave za zmanjšanje emisij hrupa in tresljajev“, „14. Varovalna konstrukcija za primer prevrnitve (varovalni lok) (ROPS)“, „15. Varnostne konstrukcije proti padajočim predmetom (FOPS)“, „16. Dvoročna krmilna naprava“ in „17. Komponente strojev, načrtovanih za dviganje in/ali spuščanje oseb med različnimi etažami in vključene v naslednji seznam...“ so dodane na okvirni seznam skupnega stališča.

Priloga VI – „Tehnična dokumentacija za stroje“ v spremenjenem predlogu je spremenjena ob upoštevanju praktičnih izkušenj izvajanja Direktive ter preštevilčena v Prilogo VII v skupnem stališču. Del B, ki določa zahteve, povezane s „Ustrezno tehnično dokumentacijo za delno dokončane stroje“, je dodan skupnemu stališču.

Priloga VII – „Ugotavljanje skladnosti z notranjim preverjanjem proizvodnje strojev“ v spremenjenem predlogu je redakcijsko spremenjena in preštevilčena v Priloga VIII v skupnem stališču. Poleg tega so črtane nekatere obveznosti, ki se nanašajo na deklaracijo ES o skladnosti, oznako CE in tehnične spise, ker so že zajete v členu 5 in novi Prilogi VII v skupnem stališču.

Priloga VIII - “Ugotavljanje skladnosti strojev, ki ne pomenijo resničnega tveganja" v spremenjenem predlogu je črtana, ker je črtan postopek ocenjevanja skladnosti iz člena 12, ki se nanaša na to prilogo.

Priloga IX – „Primernost v zvezi z usklajenimi standardi za stroje iz Priloge IV“ v spremenjenem predlogu je črtana, ker je črtan postopek ocenjevanja skladnosti iz člena 12, ki se nanaša na to prilogo.

Priloga X – „Pregled tipa ES strojev iz Priloge IV“ v spremenjenem predlogu je spremenjena in preštevilčena v Prilogo IX – „Pregled tipa ES“ v skupnem stališču. Nekatere obveznosti, ki se nanašajo na deklaracijo ES o skladnosti, oznako CE in tehnične spise, so črtane, ker so že zajete v členu 5. Poleg tega so dodane zahteve po veljavnosti certifikata o Pregledu tipa ES in z njim povezane odgovornosti proizvajalca ter priglašenega organa.

Priloga XI – „Polno zagotavljanje kakovosti strojev iz Priloge IV“ v spremenjenem predlogu je v skupnem stališču spremenjena in preštevilčena v Prilogo X – „Polno zagotavljanje kakovosti“. Nekatere obveznosti, ki se nanašajo na deklaracijo ES o skladnosti, oznako CE in tehnične spise, so črtane, ker so že zajete v členu 5 in novi Prilogi III.

Priloga XII – „Minimalna merila, ki jih morajo upoštevati države članice za priglasitev organov“ v spremenjenem predlogu je delno spremenjena ter preštevilčena v Prilogo XI v skupnem stališču.

Priloga XIII – „Primerjalna tabela“ v spremenjenem predlogu, ki navaja povezavo med deli Direktive 98/37/ES in deli revidirane Direktive, ki se nanašajo na isti predmet, je posodobljena in preštevilčena v Prilogo XII v skupnem stališču.

4. SKLEP

Komisija meni, da skupno stališče, ki je bilo soglasno sprejeto dne 18. julija 2005, še bolje pojasnjuje nekatere teme in pojme ter izboljšuje opredelitev nekaterih zahtev, pri tem pa ne spreminja ciljev njenega predloga. Komisija zato podpira skupno stališče.

5. IZJAVE

KOMISIJA JE podala naslednje izjave:

o prvi alinei člena 1(2)(e) v zvezi z izključitvijo kmetijskih in gozdarskih traktorjev iz področja uporabe Direktive:

„Svet in Komisija izjavljata, da je treba vse vidike, povezane z zdravjem in varnostjo kmetijskih in gozdarskih traktorjev, združiti v novi usklajeni direktivi; Direktiva 2003/37/ES o homologaciji kmetijskih in gozdarskih traktorjev, njihovih priklopnikov in zamenljivih vlečenih strojev ter njihovih sistemov, sestavnih delov in samostojnih tehničnih enot mora biti spremenjena tako, da upošteva vsa morebitna tveganja, ki jih obravnava Direktiva o strojih.

Takšna sprememba Direktive 2003/37/ES bi morala vključevati naslednjo spremembo direktive o strojih: črtanje izraza "za tveganja" v prvi alinei člena 1(2)(e).“

o členu 7 v zvezi z domnevo o skladnosti in usklajenih standardih:

„Komisija izjavlja, da si bo v največji možni meri prizadevala zaključiti mandate za standardizacijo iz člena 2(1), da bodo informacije o vseh standardih, ki so objavljeni v Uradnem listu Evropske unije, dostopne morebitnim uporabnikom zadevnih standardov; v teh informacijah bo označena povezava med njihovimi klavzulami in bistvenimi zdravstvenimi in varnostnimi zahtevami. O okviru pregleda novega pristopa bo razjasnjeno, kako se bodo te zahteve po usklajenih informacijah izvajale na horizontalni ravni za vse direktive novega pristopa.“

o členu 16(3) v zvezi z oznako CE:

„Komisija bo brez poseganja v zakonodajo Skupnosti v okviru pregleda novega pristopa razjasnila pogoje za državno, evropsko ali zasebno uporabo drugih oznak glede na oznako CE.“

[1] Direktiva Sveta 89/392/EGS z dne 14. junija 1989 o približevanju zakonodaje držav članic v zvezi s stroji, UL L 183 , 29.6.1989, str. 9. Ta direktiva je bila kodificirana z Direktivo 98/37/ES Evropskega parlamenta in Sveta z dne 22. junija 1998 o približevanju zakonodaje držav članic v zvezi s stroji, UL L 331, 23.7.1998, str.1. Direktiva, kakor je bila spremenjena z Direktivo 98/79/ES (UL L 331, 7.12.1998, str. 1).

[2] Direktiva Sveta 73/23/EGS z dne 19. februarja 1973 o usklajevanju zakonodaje držav članic glede električne opreme, namenjene uporabi znotraj določenih napetostnih mej, UL L 77, 26.3.1973, str. 29. Direktiva, kakor je bila spremenjena z Direktivo 93/68/EGS (UL L 220, 30.8.2003, str. 1).

[3] Direktiva 95/16/ES Evropskega parlamenta in Sveta z dne 29. junija 1995 o približevanju zakonodaje držav članic glede dvigovali UL. L 213, 7.9.1995, str. 1. Direktiva, kakor je bila spremenjena z Uredbo (ES) št. 1882/2003 (UL L 284, 31.10.2003, str. 1).

[4] Direktiva 2003/37/ES Evropskega parlamenta in Sveta z dne 26. maja 2003 o homologaciji kmetijskih in gozdarskih traktorjev, njihovih priklopnikov in zamenljivih vlečenih strojev ter njihovih sistemov, sestavnih delov in samostojnih tehničnih enot. UL L 171, 9.7.2003, str. 1. Direktiva, kakor je bila spremenjena z direktivo Sveta 2004/66/ES (UL L 168, 1.5.2004, str. 35).